Det Norske Myntverket

Det Norske Myntverket AS er et privat norsk aksjeselskap som produserer mynter og medaljer. Selskapet holder til i Kongsberg, og er et heleid datterselskap av Samlerhuset Norge AS. En stor del av selskapets produksjon er ulike uoffisielle minnemynter og andre samleobjekter som distribueres av Samlerhuset Norge AS, samt medaljer for ulike kunder (bl.a. Det Norske Nobelinstitutt). Selskapet produserer også alminnelige, offisielle sirkulasjonsmynter på oppdrag for Norges Bank. Det Norske Myntverket holder til i Hyttegata 1.Det Norske Myntverket - Proff.no

Historie
Det Norske Myntverket AS fører sin historie tilbake til Den Kongelige Mynt - som tidligere var Norges offisielle myntverk. Virksomheten ble overført fra Finansdepartementet til Norges Bank i 1962 og skilt ut som eget aksjeselskap i 2001.  Dette selskapet ble solgt til Samlerhuset AS og Suomen Rahapaja den 30. juni 2003. Prisen var 44 millioner kroner, og hver av virksomhetene overtok 50% av aksjene. I forbindelse med kjøpet ble det inngått en avtale om produksjon av norske sirkulasjons- og minnemynter ut 2009.Salget av Den Kongelige Mynt - Norges Bank Denne avtalen ble siden forlenget. I 2004 fikk virksomheten sitt nåværende navn. I 2015 kjøpte Samlerhuset AS Suomen Rapahajas andel av aksjene, slik at Det Norske Myntverket ble et heleiet datterselskap av Samlerhuset.Det Norske Myntverket og Samlerhuset - Samlerhuset.noMyntverket er igjen helnorsk - Fri Fagbevegelse, 22. otober 2015, hentet 13. mai 2020

Det Norske Myntverket har blitt markant påvirket av Finansdepartementets forslag om å kutte ut produksjon av for eksempel minnemynter i edelmetall.Gudleiv Forr: Regjeringen vil slutte å lage disse - Dagbladet, 26. oktober 2017, hentet 13. mai 2020Det Norske Myntverket nedbemanner  - Teknisk Ukeblad

Referanser

Eksterne lenker
Det Norske Myntverkets hjemmeside
https://www.samlerhuset.no/

Kategori:Norske industriselskaper
Kategori:Næringsliv i Kongsberg
Kategori:Myntverk
Kategori:Etableringer i 2004
Kategori:Norske mynter
Kategori:Industrianlegg i Norge